CELEX: 42013D0339
Language: ro
Date: 2013-06-26 00:00:00
Title: 2013/339/UE: Decizia reprezentanților guvernelor statelor membre din 26 iunie 2013 privind numirea unui judecător în cadrul Tribunalului

29.6.2013   
            
            
               RO
            
            
               Jurnalul Oficial al Uniunii Europene
            
            
               L 179/95
            
         DECIZIA REPREZENTANȚILOR GUVERNELOR STATELOR MEMBRE
   din 26 iunie 2013
   privind numirea unui judecător în cadrul Tribunalului
   (2013/339/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:
   
               (1)
            
            
               În temeiul articolelor 5 și 7 din Protocolul privind Statutul Curții de Justiție a Uniunii Europene și ca urmare a demisiei domnului Josef AZIZI, cu efect de la 1 septembrie 2013, este necesar să se procedeze la numirea unui judecător în cadrul Tribunalului pentru durata rămasă a mandatului domnului Josef AZIZI, respectiv până la 31 august 2016.
            
         
               (2)
            
            
               Pentru postul care a devenit vacant a fost propusă candidatura domnului Viktor KREUSCHITZ.
            
         
               (3)
            
            
               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Viktor KREUSCHITZ de a exercita funcția de judecător în cadrul Tribunalului,
            
         ADOPTĂ PREZENTA DECIZIE:
   Articolul 1
   Domnul Viktor KREUSCHITZ este numit judecător în cadrul Tribunalului pentru perioada 1 septembrie 2013 - 31 august 2016.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 26 iunie 2013.
      
         
            Președintele
         
         R. MONTGOMERY